Subject: Uue ISO tehnilise komitee “Laste õiguste juhtimine“ asutamisettepanek
From: "Triin Pukk" <[email-masked]>
To: <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, "Politsei- ja Piirivalveamet" <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <
Date: Thu, 20 Nov 2025 17:08:49 +0200

Lugupeetud!

Olen standardimiskoordinaator Triin Pukk ja kirjutan Teile Eesti
Standardimis-ja Akrediteerimiskeskusest.

Oleme kaardistamas Eesti huvigruppide (riigi, ettevõtjate, tarbijate ning
haridus- ja teadusasutuste) seisukohti standardimiskomitee moodustamise
vajalikkuse kohta ja selgitamas selles osalemise huvi.

Islandi standardimisorganisatsioon on teinud ettepaneku asutada uus ISO
komitee „Laste õiguste juhtimine“ (Children´s rights management).

Ettepaneku eesmärk on luua uus ISO tehniline komitee, et toetada laste
õiguste järjepidevat ja mõõdetavat rakendamist, nagu on sätestatud ÜRO
lapse õiguste konventsioonis (UNCRC) ja sellega seotud raamistikes.

Paljudes riikides on selgete tegevusraamistike puudumine tähendanud, et
konventsiooni järgimist peetakse vabatahtlikuks või sümboolseks.

Tehniline komitee toimiks ülemaailmse platvormina rahvusvaheliste
standardite väljatöötamiseks, mis aitavad valitsustel, ettevõtetel,
vabaühendustel ja avalik-õiguslikel asutustel integreerida laste õigused
oma juhtimisse, tegevusse, poliitikasse ja teenustesse.

Uue tehnilise komitee standardimise valdkonnad hõlmaksid järgmist:

*	Lapse kaasamine
*	Lapsesõbralik õigusemõistmine
*	Laste abiliini juhised
*	Laste õigused digitaalses keskkonnas
*	Lapse parimad huvid
*	IWA (International Workshop Agreement) 49:2025 „Lapsesõbralikud
multidistsiplinaarsed ja asutustevahelised reageerimisteenused lastele,
kes on vägivalla ohvrid – nõuded ja soovitused“ – muutmine
rahvusvaheliseks standardiks
*	Saatjata ja pagulaslapsed
*	Lastekaitse nõuded
*	Teenusenõuded erakorralise või ülemineku hoolduseasutustele
*	Terminoloogia

Rohkem infot loodava komitee kohta leiate manusesse lisatud failist.

Oleme huvitatud Teie arvamusest ja ootame ettepanekuid järgmistes
küsimustes:

*	Kas komitee loomine on Teie hinnangul põhjendatud ja vajalik?
*	Kas käsitlusala ja teemade valik on sobiv ja piisav ning kas Teil
on selles osas muutmisettepanekuid?
*	Kas olete huvitatud komitee asutamise korral selles osalema ja mil
määral?
*	Kas Teie hinnangul on veel huvipooli, kellele tuleks teave uue
komitee asutamisettepanekust edastada?

Eestil on läbi EVS-i tehnilise komitee võimalik osaleda uute standardite
koostamises. Kui valmisolekut aktiivselt töörühmades osalemiseks ei ole,
siis annaks Eestis valdkonna eest vastutava komitee asutamine ning ISO
komitee peegeldamine võimaluse olla muutuste ja arengutega aegsasti kursis
ning standardite kavandeid enne jõustumist kommenteerida.

Antud valdkonnas tuleks moodustada uus EVS-i tehniline komitee, mis
koondab teemast huvitatud pooled, kes ühiselt kujundavad Eesti seisukoha.

Huvi korral saab komiteede tööst lähemalt lugeda EVS-i kodulehelt
<https://www.evs.ee/et/komiteed> .

Palun jagage seda infot oma liidu liikmetega, koostööpartnerite ja
ekspertidega, keda algatus Teie arvates veel kõnetab.

Kui Teil on küsimusi või mõtteid valdkonna standardimise kohta Eestis,
siis võtke palun minuga julgesti ühendust.

Palun Teie arvamust hiljemalt 12. detsembriks 2025.

Parimat soovides,

Triin Pukk
Standardimiskoordinaator  |  Coordinator of standardisation
Eesti Standardimis- ja Akrediteerimiskeskus  |  Estonian Centre for
Standardisation and Accreditation
+372 53 006 408 |   <mailto:[email-masked]> [email-masked]  |
www.evs.ee

 <https://www.facebook.com/EVS.Standard/>
<https://www.youtube.com/channel/UCL0frTaBQ94Ah2LBan0TorA>
<https://ee.linkedin.com/company/eesti-standardimis-ja-akrediteerimiskesku
s?original_referer=https%3A%2F%2Fwww.google.com%2F>